12 Maart 2019 – Overvaal Stereo
Dit was 'n wyle maar hier is ek.
Soveel dinge in 'n klein rukkie!
Dankie Mara vd Berg wat ons genooi het. Elke kunstenaar het ook 'n geskenkie gekry. Ek het ook een gekry en hy moet verseker geraam word! Spesiaal.
Daar was die Decibel Reunie waarheen Lydia Winchester ons genooi het. Dit was nou 'n lekker funksie.
Niekie van den Berg was ook daar en het namens die media gepraat. Ons verstaan hy is nou betrokke by 'n skool. Dit was'n voorreg om daar te kon wees. Tobi Jooste was saam ons aan tafel – dit gaan goed met die man. Nog net so netjies soos toe ek hom ontmoet het. Tobi is 'n aansteeklike mens. Hy borrel van humor. Hy het die trippel A's se optrede geniet. Mens kon dit duidelik sien.
Overvaal Stereo was ook terug Vanderbijlpark toe vir 'n voel goed storie! Ons het gaan berig oor Wynand – 'n matriekseun van Hoërskool Driehoek se Troospakkie-projek. Was so lekker om bietjie oor die goeie nuus te kon vertel en berig, na al die hartseer en drama.
By die stasie het ons besluit die buitegebou moet 'n nuwe baadjie kry en die verfrollers kreun behoorlik hier by ons. Ons het ook die diens van Klerksdorp se klein vegtertjie, Lianè Jacobs gaan dek. Lianè het haar stryd verloor na sy van November om haar lewe geveg het. Die storie dra ons op ons facebook blad.
Daar was intussen 'n buiteuitsending by die NG Kerk se bulletjie rugby-dag ook.
Het jy al vir ons gestem vir die Liberty Radio Toekennings? As jy nie het nie, stem gerus, jy kan selfs R40 000 ryker wees aan die einde.